stanford-oval/wikipedia huggingface dataset:
Cat Zingano
Saavutukset

UFC
Illan kamppailu (kerran, vs. Miesha Tate)
Ensimmäinen naisottelija, joka on voittanut UFC:n Illan kamppailu bonuksen (yhdessä Miesha Taten kanssa)
Ring of Fire
Kääpiösarjan mestaruus (kerran)
Kärpässarjan mestaruus (kerran)
Fight to Win
Kääpiösarjan mestaruus (kerran)
Kärpässarjan mestaruus (kerran)
Iris Candelaria

Iris Candelaria (s. 1995) on suomalais-espanjalainen oopperalaulaja, joka on äänialaltaan sopraano. Hänen äitinsä on suomalainen ja isänsä espanjalainen.
Candelaria valmistui laulumusiikin kandidaatiksi Taideyliopiston Sibelius-Akatemiasta vuonna 2019 ja musiikin maisteriksi Sibelius-Akatemian oopperakoulutuksesta vuonna 2022. Hänen opettajansa Sibelius-Akatemiassa oli Annika Ollinkari-Fagerholm. Lisäksi hän sai opetusta Irina Gavrilovicilta ja osallistui Dale Fundlingin sekä Soile Isokosken mestarikursseille. Candelaria voitti Timo Mustakallio -laulukilpailun vuonna 2019 ja sai Havets röst -kilpailussa yleisön palkinnon vuonna 2021. Lappeenrannan valtakunnallisissa laulukilpailuissa Candelaria voitti Iida Antolan kanssa jaetun ensimmäisen palkinnon sekä yleisön palkinnon vuonna 2023.
Candelaria teki Savonlinnan oopperajuhlilla debyyttinsä Ylipapittaren roolissa Giuseppe Verdin oopperassa Aida. Hänet valittiin kaudelle 2023–2024 Suomen Kansallisoopperaan nuorten laulajien ohjelmassa. Kansallisoopperassa hän esiintyi ensimmäisen kerran Yön kuningattaren roolissa Wolfgang Amadeus Mozartin Taikahuilussa. Candelaria esiintyi vuonna 2020 Helsingin juhlaviikoilla pianisti Matleena Nymanin kanssa. Hän on myös vieraillut Urkuyö ja aaria -tapahtumassa sekä Sinfonia Lahden solistina. Hän kuuluu Kulttuurikomppania Eloaan ja on usein esiintynyt sen kanssa.
Hyvää huomenta, Vietnam

| Hyvää huomenta, Vietnam> Good Morning Vietnam |
| --- | --- |

Ohjaaja:  Barry Levinson
Käsikirjoittaja:  Mitch Markowitz
Tuottaja:  Larry Brezner Mark Johnson
Säveltäjä:  Alex North
Kuvaaja:  Peter Sova
Leikkaaja:  Stu Linder
Lavastaja:  Tessa Davies
Pääosat:  Robin Williams Forest Whitaker
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures Buena Vista Pictures
Levittäjä:  Walt Disney Studios Motion Pictures Netflix Disney+
Ensi-ilta:   23. joulukuuta 1987  9. syyskuuta 1988
Kesto:  120 minuuttia
Alkuperäiskieli:  englanti
Budjetti:  13 000 000 dollaria
Tuotto:  123 922 370 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hyvää huomenta, Vietnam (engl. Good Morning Vietnam) on vuonna 1987 ensi-iltansa saanut
yhdysvaltalainen draamakomedia, jonka on ohjannut Barry Levinson. Elokuva kertoo Adrian Cronauerin urasta tiskijukkana Armed Forces Radio Servicen palveluksessa Saigonissa Vietnamin sodan aikana.
Elokuvan pääosia esittävät Robin Williams, Forest Whitaker, Tung Thanh Tran, Chintara Sukapatana, Bruno Kirby, Robert Wuhl, J. T. Walsh, Noble Willingham, Richard Edson, Richard Portnow, Floyd Vivino ja Juney Smith.
Elokuva oli taloudellinen menestys ja on American Film Instituten 100 parhaan komediaelokuvan listan sijalla 100.
Video-oppaassa vuodelta 1994 Asko Alanen antoi elokuvalle neljä tähteä viidestä: ”[Robin] Williamsin hillitön multimedialuonteinen radiosooloilu ja periodihittien poiminnat ovat mainiot, mutta sodanjälkeisen katumuksen paksu siirappi jähmettää varsinaisen juonen.”
Rooleissa

| 0 | 1 | 2 |
| --- | --- | --- |
|  Robin Williams  | … |  Adrian Cronauer   |
|  Forest Whitaker  | … |  Edward Garlick   |
|  Tung Thanh Tran  | … |  Tuan   |
|  Chintara Sukapatana  | … |  Trinh   |
|  Bruno Kirby  | … |  Steven Hauk   |
|  Robert Wuhl  | … |  Marty Lee Dreiwitz   |
|  J. T. Walsh  | … |  majuri Dickerson   |
|  Noble Willingham  | … |  Taylor   |
|  Richard Edson  | … |  Abersold   |
|  Juney Smith  | … |  Phil McPherson   |
|  Richard Portnow  | … |  Dan ”The Man” Levitan   |
|  Floyd Vivino  | … |  Eddie Kirk   |
|  Cu Ba Nguyen  | … |  Jimmy Wah   |
Aiheesta muualla

Hyvää huomenta, Vietnam Internet Movie Databasessa (englanniksi)
Chakravyuha

| Chakravyuha |
| --- | --- |

Ohjaaja:  M. Saravanan
Käsikirjoittaja:  M. Saravanan
Tuottaja:  N. K. Lohith
Säveltäjä:  S. Thaman
Kuvaaja:  Shanmugasundaram
Pääosat:  Puneeth Rajkumar Rachita Ram Arun Vijay
Valmistustiedot
Valmistusmaa:  Intia
Ensi-ilta:  29. huhtikuuta 2016
Kesto:  124 min
Alkuperäiskieli:  kannada
Aiheesta muualla
IMDb 
AllMovie
Infobox OKNimi-testi OK: 
Chakravyuha on 29. huhtikuuta 2016 ensi-iltansa saanut intialainen kannadankielinen toimintaelokuva, jonka on ohjannut M. Saravanan. Sen pääosissa esiintyivät Puneeth Rajkumar ja Rachita Ram.
Näyttelijät

| 0 | 1 | 2 |
| --- | --- | --- |
|  Puneeth Rajkumar  | … |  Lohith   |
|  Rachita Ram  | … |  Anjali   |
|  Arun Vijay  | … |  Omkaar   |
|  Abhimanyu Singh  | … |  Sadashivayya   |
|  Sadhu Kokila  | … |  Sadhu   |
|  Rangayana Raghu  | … |  ACP Raghu   |
|  Bhavya  | … |  Lohitan äiti   |
Soundtrack

Kaikki sävellykset S. Thaman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Geleya Geleya” | Chandan Shetty | N. T. Rama Rao Jr. | 3.14 |  |  |  |  |  |
| 2. | ”Yenaithu” | Kaviraj | Puneeth Rajkumar, Kajal Aggarwal | 4.44 |  |  |  |  |  |
| 3. | ”Ninthalli Nillalaare” | Kaviraj | Megha | 4.28 |  |  |  |  |  |
| 4. | ”Theme of Chakravyuha” | Chandan Shetty | Chandan Shetty | 2.08 |  |  |  |  |  |
| 5. | ”Yenaithu” (Remix)  |  | Puneeth Rajkumar, Kajal Aggarwal | 5.02 |  |  |  |  |  |
Aiheesta muualla

Chakravyuha Internet Movie Databasessa (englanniksi)
Chakravyuha AllMoviessa. (englanniksi)
Häränsilmä (postimerkki)

Kolme eriarvoista Häränsilmää.
Häränsilmä (portugaliksi Olho de Boi) on nimitys Brasilian ensimmäisille postimerkeille. Ne julkaistiin 1. elokuuta 1843 kolmena eri arvona: 30, 60 ja 90 réistä. Britannian jälkeen Brasilia oli toinen maa joka julkaisi maanlaajuisia postimerkkejä. Kaikkiaan Häränsilmät olivat neljäs postimerkkijulkaisu maailmassa.
Aiheesta muualla

Klassische Philatelie – Brasilien Die „Ochsenaugen“ („Olhos de boi“) (saksaksi)
Härkälampi (Multia, Väisäsperä)

| Härkälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°22′45″N, 25°01′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Härkäpuro Pengerjokeen 
Järvinumero:  14.542.1.002
Mittaustietoja
Pinnankorkeus:  147,7 m  
Pituus:  380 m  
Leveys:  70 m  
Rantaviiva:  0,787 km  
Pinta-ala:  1,42 ha  
Saaria:  ei saaria 
 fiHärkälampi 
Härkälampi  on Keski-Suomessa Multialla Väisäsperän lähellä sijaitseva lampi.
Maantietoa

Lampi on 380 metriä pitkä, 70 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen keskiosan alueeseen (14.542) se kuuluu. Lammen vedenpinnan korkeus on 147,7 metriä mpy.
Ibrahim Nasir

| Ibrahim Nasir |
| --- | --- |

Malediivien presidentti
 11. marraskuuta 1968 – 11. marraskuuta 1978  
Edeltäjä:  Sulttsaani Muhammad Fareed Didi
Seuraaja:  Maumoon Abdul Gayoom
Malediivien pääministeri
 1957 - 1968  
Henkilötiedot
Syntynyt: 2. syyskuuta 1926
Kuollut: 22. marraskuuta 2008 (82 vuotta)
Tiedot
Uskonto:  islam
Ibrahim Nasir Rannabandeyri Kilegefan (2. syyskuuta 1926 – 22. marraskuuta 2008) oli malediivilainen poliitikko, joka toimi Malediivien pääministerinä sulttaani Muhammad Fareed Didin alaisuudessa 1957-1968 ja seurasi häntä tullakseen toisen tasavallan presidentiksi 1968-1978. Hänen seuraajansa oli Maumoon Abdul Gayoom.
Kuolema

Nasir kuoli 22. marraskuuta 2008 82-vuotiaana Mount Elizabethin sairaalassa Singaporessa. Syytä kuolemaan ei tunneta.
Ilmari Caselius

Ano Ilmari Caselius (29. huhtikuuta 1893 Tampere – 8. tammikuuta 1978 Helsinki) oli suomalainen oikeustieteilijä, joka toimi Helsingin yliopiston siviilioikeuden professorina 1936–1956.
Elämä ja ura

Caselius valmistui ylioppilaaksi Tampereen klassisesta lyseosta vuonna 1911. Hän opiskeli oikeustiedettä Helsingin yliopistossa, josta hän valmistui molempien oikeuksien kandidaatiksi vuonna 1919 ja lisensiaatiksi sekä molempain oikeuksien tohtoriksi vuonna 1925. Lisäksi hän sai varatuomarin arvon vuonna 1921.
Caselius työskenteli Helsingin yliopistossa siviiioikeuden dosenttina vuodesta 1926 alkaen, roomalaisen oikeuden virkaa tekevänä professorina vuosina 1929–1930 ja vuonna 1934 sekä siviilioikeuden virkaa tekevänä professorina vuosina 1932–1936 ja vakinaisena professorina vuosina 1936–1956. Lisäksi hän toimi kauppaoikeuden virkaa tekevänä professorina vuosina 1943–1946. Caseliuksen oikeustieteellinen tuotanto koostuu noin 150 julkaisusta, mukaan lukien seitsemästä itsenäisestä teoksesta, ja käsittelee muun muassa esine-, perhe-, perintö-, rakennus-, pantti- sekä yhtiöoikeutta.
Caselius toimi myös käytännön lakimiehenä, asianajajana ja työriitojen sovittelijana sekä osallistui joidenkin lainsäädäntöhankkeiden valmisteluun. Hän toimi oikeustieteen oppilaiden ainejärjestön Pykälä ry:n inspehtorina 14 vuoden ajana ja oli järjestön ensimmäinen kunniajäsen.
Teoksia

Laki irtaimistokiinnityksestä (1924)
Omistajankiinnityksestä Suomen oikeuden mukaan (väitöskirja, 1924)
Panttioikeuden käsitys I (1925)
Sopimukseen perustuvat irroittamisoikeudet (1934)
Rakennusurakka (1943)
Osakeyhtiö I (A. R. Heikkosen kanssa 1949, 2. painos 1955, 3. painos Allan Huttusen kanssa 1964)
Siviilioikeudellisia oikeustapauksia (Martti Rautialan kanssa 1952)
Hyvät naiset ja herrat

| Hyvät naiset ja herrat |
| --- | --- |

Kestoaika:  30 minuuttia
Pääosissa:  Miika Nousiainen Ilari Johansson Jaakko Saariluoma Mari Perankoski Minna Koskela
Alkuperämaa:   Suomi
Verkko:  MTV3
Esitetty:  10. huhtikuuta 2008 – 29. marraskuuta 2008
Tuotantokausia:  2
Jaksoja:  23
Tuotanto
Vastaava(t) tuottaja(t):  Samuli Norhomaa Tuomas Summanen Sari Valtanen / MTV3
Ohjaaja(t):  Juha Stenholm Petteri Summanen Tuomas Summanen
Käsikirjoittaja(t):  Elina Knihtilä Petteri Summanen Kari Hietalahti Tuomas Summanen
Tuotantoyhtiö(t):  StoryOf
Aiheesta muualla
IMDb 
Elonet
Hyvät naiset ja herrat on vuonna 2008 MTV3-kanavalla esitetty humoristinen keskusteluohjelma, jossa ideana oli tarkoitus keskustella miesten ja naisten välisistä eroista. Juontajana toimi Miika Nousiainen ja panelisteina Ilari Johansson, Jaakko Saariluoma, Mari Perankoski ja Minna Koskela.
Jaksot > Ensimmäinen tuotantokausi

| Jakso | Vieraat | Ensiesitys |
| --- | --- | --- |
| 1. | Hanna-Riikka Siitonen Janne Virtanen | 10. huhtikuuta 2008 |
| 2. | Roman Schatz Miitta Sorvali | 17. huhtikuuta 2008 |
| 3. | Keith Armstrong Arja Koriseva | 24. huhtikuuta 2008 |
| 4. | Mikko Kouki Niina Repo | 1. toukokuuta 2008 |
| 5. | Jone Nikula Wilma Schlizewski | 8. toukokuuta 2008 |
| 6. | Sami Kuronen Heli Roiha | 15. toukokuuta 2008 |
| 7. | Juha Veijonen Maria Veitola | 22. toukokuuta 2008 |
| 8. | Mato Valtonen Ilona Rauhala | 29. toukokuuta 2008 |
| 9. | Tapio Liinoja Miia Nuutila | 5. kesäkuuta 2008 |
| 10. | Herra Ylppö Sinikka Sokka | 12. kesäkuuta 2008 |
Jaksot > Toinen tuotantokausi

| Jakso | Vieraat | Ensiesitys |
| --- | --- | --- |
| 1. | Satu Taiveaho Antti Kaikkonen | 6. syyskuuta 2008 |
| 2. | Pentti Hietanen Vappu Pimiä | 13. syyskuuta 2008 |
| 3. | Ile Kallio Kaija Kärkinen | 20. syyskuuta 2008 |
| 4. | Mikko Kuustonen Jenni Pääskysaari | 27. syyskuuta 2008 |
| 5. | Ville Myllyrinne Johanna Vuoksenmaa | 4. lokakuuta 2008 |
| 6. | Bettina Sågbom-Ek Sakari Kuosmanen | 11. lokakuuta 2008 |
| 7. | Maria Sid Reino Nordin | 18. lokakuuta 2008 |
| 8. | Nicke Lignell Raakel Lignell | 25. lokakuuta 2008 |
| 9. | Kristiina Komulainen Petteri Ahomaa | 1. marraskuuta 2008 |
| 10. | Rosa Meriläinen Frederik | 8. marraskuuta 2008 |
| 11. | Päivi Storgård Toni Wirtanen | 15. marraskuuta 2008 |
| 12. | Maarit Hurmerinta Eppu Salminen | 22. marraskuuta 2008 |
| 13. | Eija Vilpas Olli Saarela | 29. marraskuuta 2008 |
Härkälampi (Soini, Pirttiperä)

| Härkälampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini, Karstula
Koordinaatit:  62°47′45″N, 24°25′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.674.1.030
Mittaustietoja
Pinnankorkeus:  203,7 m  
Pituus:  350 m  
Leveys:  180 m  
Rantaviiva:  0,818 km  
Pinta-ala:  4,554 ha  
Saaria:  ei saaria 
 fiHärkälampi 
Härkälampi  on Etelä-Pohjanmaalla Soinissa ja Karstulassa Pirttiperän lähellä sijaitseva lampi.
Maantietoa

Lampi on 350 metriä pitkä, 180 metriä leveä, ja sen pinta-ala on 4,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 203,7 metriä mpy.
Iris Apfel

Iris Apfel vuonna 2015.
Iris Apfel (os. Barrel; 29. elokuuta 1921 – 1. maaliskuuta 2024 Palm Beach, Florida) oli yhdysvaltalainen sisustus- ja muotisuunnittelija sekä liikenainen.
Vuonna 1950 Apfel perusti Old World Weavers -nimisen tekstiili- ja sisustusyrityksen aviomiehensä Carl Apfelin kanssa ja toimi yrityksessä aina vuoteen 1992 asti. Hän myös auttoi Valkoisen talon sisustamisessa yhdeksän presidentin aikana.
Catherine Hardwicke

| Catherine Hardwicke |
| --- | --- |
 Catherine Hardwicke vuonna 2009.
Henkilötiedot
Koko nimi:  Helen Catherine Hardwicke
Syntynyt: 21. lokakuuta 1955 (ikä 68) Cameron, Texas, Yhdysvallat
Ohjaaja
Tunnetuimmat ohjaukset:  Twilight – Houkutus   Kolmetoista
Aiheesta muualla
www.catherinehardwicke.com
IMDb 
Elonet
Helen Catherine Hardwicke (s. 21. lokakuuta 1955) on yhdysvaltalainen elokuvaohjaaja, -lavastaja ja -käsikirjoittaja. Hänen tunnetuimpia ohjauksiaan ovat elokuvat Kolmetoista, Lords of Dogtown ja Twilight – Houkutus. Ensi-iltaviikonloppunaan Twilight – Houkutus tuotti yli 70,55 miljoonaa dollaria, mikä on suurin naisohjaajan ensi-iltaviikonloppuna saavuttama summa.
Elämäkerta > Nuoruus

Catherine Hardwicke syntyi Yhdysvaltain Texasin osavaltion Cameronissa Jamee Elbertan (omaa sukua Bennett) ja John Benjamin Hardwicken perheeseen. Hän kasvoi Texasin McAllenissa. Uskonnolliselta kasvatukseltaan Hardwicke on presbyteeri. Hardwicke opiskeli 1980-luvulla UCLA:n elokuvakoulussa ja teki siellä palkitun lyhytelokuvan Puppy Does the Gumbo.
Elämäkerta > Ura

Catherine Hardwicke aloitti uransa arkkitehtina. Suurimman osan 1990-luvusta hän työskenteli elokuvalavastajana ja oli mukana tekemässä muun muassa elokuvia Tombstone (1993), Tank Girl (1995), Vaarojen laakso (1996), Legendaariset Newtonin pojat (1998) ja Kolme kuningasta (1999). Vuonna 2000 hän oli lavastajana elokuvassa Vanilla Sky (2001).
Elämäkerta > Ura > Ohjaajana

Hardwicken ensimmäinen ohjaustyö oli Kolmetoista vuodelta 2003. Hardwicke teki käsikirjoituksen yhdessä silloin 14-vuotiaan näyttelijä Nikki Reedin kanssa. Käsikirjoitus pohjautui osittain Reedin nuoruudenkokemuksiin. Käsikirjoitus tehtiin vain kuudessa päivässä. Muun muassa Evan Rachel Wood ja Holly Hunter näyttelivät elokuvassa yhdessä Reedin kanssa. Seuraavaksi Hardwicke ohjasi elokuvan Lords of Dogtown (2005), kertomuksen rullalautailukulttuurin alusta. Elokuvan käsikirjoituksen teki rullalautailija Stacy Peralta, minkä lisäksi hän näytteli yhtä elokuvan päärooleista. Myös Nikki Reed esiintyy Lords of Dogtownissa.
Vuonna 2006 Hardwicke ohjasi raamatullisen elokuvan Matkalla Beetlehemiin, joka kertoo Neitsyt Mariasta ja Jeesuksen syntymästä. Sen pääosassa Mariana nähdään Keisha Castle-Hughes. Vuonna 2008 Hardwicke ohjasi ja osittain käsikirjoitti elokuvan Twilight – Houkutus, joka perustui kirjailijan Stephenie Meyerin samannimiseen kirjaan. Pääosia elokuvassa näyttelevät Kristen Stewart ja Robert Pattinson. Myös Nikki Reed on jälleen mukana elokuvassa. Elokuva oli suuri menestys, ja se ansaitsi ensi-iltaviikonloppunaan yli 70 miljoonaa dollaria, mikä oli ennätys naisohjaajalle. Hardwicke ei palaa ohjaamaan elokuvan Twilight – Houkutus jatko-osaa Twilight – Uusikuu.
Filmografia > Ohjaajana

| Vuosi | Elokuva | Huomioita |
| --- | --- | --- |
| 2003 | Kolmetoista | Myös käsikirjoittaja |
| 2005 | Lords of Dogtown |  |
| 2006 | Matkalla Beetlehemiin | Myös johtava tuottaja |
| 2008 | Twilight – Houkutus |  |
| 2011 | Red Riding Hood – Punahilkka |  |
| 2013 | Plush |  |
| 2015 | Miss You Already |  |
Bijay Mohanty

| Bijay Mohanty> ବିଜୟ ମହାନ୍ତି |
| --- | --- |

Henkilötiedot
Syntynyt: 8. huhtikuuta 1950 Pandari, Intia
Kuollut: 20. heinäkuuta 2020 (70 vuotta) Bhubaneswar, Intia
Kansalaisuus:   intialainen
Ammatti:  näyttelijä
Puoliso:  Tandra Ray
Lapset:  1
Näyttelijä
Aktiivisena:  1977–2020
Aiheesta muualla
IMDb
Bijay Mohanty (orijaksi ବିଜୟ ମହାନ୍ତି, 8. huhtikuuta 1950 – 20. heinäkuuta 2020) oli intialainen näyttelijä, joka teki pitkän ja monipuolisen uran varsinkin orijankielisen elokuvan parissa.
Tausta ja yksityiselämä

Mohanty syntyi Odishassa, Kendraparan piirikunnassa, Pandarin kunnassa vuonna 1950. Mohanty oli naimisissa näyttelijä Tandra Rayn kanssa. Parille syntyi yksi tytär..
Ura

Mohanty aloitti näyttelemisen jo koulussa. Hän haki opiskelemaan National School of Drama -korkeakouluun (NSD) Delhiin. Tuolloin samassa koulussa opiskelivat myös mm. Om Puri ja Raj Babbar. Valmistuttuaan Mohanty palasi Odishaan vuonna 1975 ja ohjasi joitakin teatterinäytelmiä.. Hänen ammattiuransa alkoi vuonna 1977, jolloin hän näytteli peräti kahdessa eri elokuvassa: Chilika Tire ja Naga Phasa. Ensimmäisessä elokuvassaan Chilika Tiressa Mohanty näytteli kalastajaa, joka kamppailee paikallista mafiaa vastaan.
Näyttelemisen lisäksi Mohanty toimi professorina Utkal Sangeet Mahavidyalaya -instituutissa, josta hän eläköityi. Lisäksi hän ohjasi elokuvan nimeltä Bhuli Huena (1987).
Ura > Poliittinen ura

Vuonna 2014 Mohanty liittyi Intian kongressipuolueeseen ja asettui ehdolle parlamenttivaaleissa Bhubaneswarissa. Hän ei tullut valituksi ja jätti politiikan pian sen jälkeen..
Tunnustuksia

Mohantya pidetään yhtenä tärkeimpänä Ollywood-näyttelijänä., joka teki urallaan suuria panostuksia elokuvateollisuuteen ja kulttuurielämään.
Joitain Mohantyn saamia palkintoja ja tunnustuksia ovat mm.:
Jayadev-palkinto (2014)
Odia Film -palkinto (kuudesti: 1981, 1985, 1986, 1991, 1993, 1994)
Orissa Cine Critics -järjestön tunnustus: "Vuosikymmenen paras näyttelijä" (1987)
Kuolema ja hautajaiset

Elämänsä loppua kohti Mohanty asui tyttärensä luona Hyderabadissa ja joutui rintakipujen ja hengitysvaikeuksien vuoksi sairaalaan 26. toukokuuta sekä 6. heinäkuuta. Heinäkuun alussa hänen tilansa oli vakava, mutta vakaa.. Pandarin temppelissä järjestettiin puja, jossa paikalliset rukoilivat Mohantyn paranemisen puolesta.
Mohanty kuoli yksityisessä Care Hospital -sairaalassa Bhubaneswarissa, jonne hänet siirrettiin 20. heinäkuuta. Hän kuoli kesken saamiensa hoitojen ja vaadittavien lääkkeiden puuttuessa..
Odishan pääministeri Naveen Patnaik myönsi Mohantyn hautajaisille poliisisaattueen ja osavaltion valtiolliset hautajaiset. Suresh Sharma, NSD:n johtaja, välitti instituutin suruvalittelun yhden sen parhaimman alumnin kuoleman johdosta 23. heinäkuuta.
Helsingin alueellinen laajeneminen

Kartta Helsingin ja Vantaan, entisen Helsingin maalaiskunnan, aluemuutoksista vuosina 1550-2018.
Vuonna 1550 tapahtuneen perustamisensa jälkeen Helsingin kaupungin rajat ovat muuttuneet monta kertaa. Kaupungin väestön lisääntyessä on tarvittu lisämaata uusille rakennuksille. Samalla on pidetty tärkeänä, että lisäalueet ovat pääkaupungin eivätkä naapurikuntien hallinnassa.
Kaupungin perustaminen vuonna 1550

Kustaa Vaasa antoi kauppa- ja purjehdussäännön 1. helmikuuta 1550. Vähentääkseen Tallinnan hallitsevaa asemaa Ruotsin ulkomaankaupan hoitamisessa hän määräsi siinä perustettavaksi Suomenlahdelle uuden kauppapaikan, Santahaminan. Sinne kauppapaikka alun perin pitikin perustaa, mutta se perustettiinkin talonpoikaispurjehduksen valtaväylän, Vantaanjoen, suualueelle. Jotta sinne saataisiin kauppiaita annettiin Rauman, Ulvilan, Tammisaaren ja Porvoon porvareille muuttokäsky. Ankarilla uhkauksilla heidät saatiinkin vähitellen muuttamaan uuteen kaupunkiin.
Kaupungin tonttialue pakkolunastettiin yksityisiltä Helsingin pitäjän maanomistajilta. Maat ilmeisesti lahjoitettiin kaupungille, vaikkei tuolta ajalta tunnetakaan mitään lahjakirjaa.
Vantaanjoen länsirannalla olevaan kaupunkiin rakennettiin asuntojen lisäksi kirkko, koulu, raastupa ja sairastupa. Kaupungin vieressä olevaan saareen rakennettiin kuninkaankartano. Viljelysmaat sille saatiin korvausta vastaan Helsingin pitäjän Länsi-Viikin (Västervik), Itä-Viikin (Östervik) ja Koskelan (Forsby) talonpojilta. Kaupungin viereisestä kuninkaankartanosta kruununvoudit valvoivat uuden kauppakeskuksen elämää.
Helsinki saa erioikeudet vuonna 1569

Siirtoaikeista huolimatta kaupungin asema vakiintui, kun Juhana III myönsi sille erioikeudet eli privilegiot 3. elokuuta 1569. Tämän erioikeuskirjan nojalla uudelle kauppakaupungille myönnettiin samanlaiset erioikeudet kuin muillakin valtakunnan merikaupungeilla oli. Erioikeuksien nojalla kaupungin asukkaiden sallittiin harjoittaa vapaata kauppaa. Muilta kaupankäynti kiellettiin ankarasti.
Asukkaille myönnettiin karjalaitumeksi, kalastusta ja muita tarpeita varten kaksi kylää: Kumpula (Kumtähti, Gomthecht), jossa oli kuusi taloa ja Koskela (Fårsby), jossa oli neljä taloa. Lisäksi kaupunki sai Mustikkamaan (Blåbersholmen), Korkeasaaren (Högeholmen), Sompasaaren (Sumpparin, Sompeholmen), Helsinginselän (tarkoitti ilmeisesti sekä Vanhankaupunginselkää että Kruunuvuorenselkää) sekä kaupungin puoleisen osan koskea kaupungin tarpeiksi rakennettavaa myllyä varten. Samalla asukkaiden irtain ja kiinteä omaisuus otettiin kuninkaalliseen suojelukseen kaikkea vääryyttä ja väkivaltaa vastaan. Uuden kaupungin maapinta-ala oli noin 883 hehtaaria.
Kuningas katsoi myöhemmin tulleensa harhautetuksi, kun antoi helsinkiläisille sellaista maata, johon hänellä itselläänkään ei ollut oikeutta. Niinpä hän päätti 20. heinäkuuta 1586, että Kumpulan rälssisäteri saa jäädä yksityiseen omistukseen. Helsinki sai Kumpulasta vain säteriin kuulumattomat maat. Kaupungin pinta-ala supistui päätöksellä 638 hehtaariksi.
Kuningas Sigismund uudisti kaupungin erioikeudet 30. kesäkuuta 1594. Lahjoitusmaiden joukossa mainitaan uutena alueena Oulunkylässä (Åggelby) sijaitsevat maat, joista myöhemmin muodostui Nybondaksen tila. Tämä alue ei kuitenkaan ollut julkisoikeudellisesti kaupunkialuetta, vaan kuului Helsingin pitäjään. Kaupungin rajojen tarkkaa sijaintia ei muutenkaan näinä aikoina määritelty rajankäynnein, vaan rajat olivat ylimuistoiseen nautintaan perustuvia summittaisia linjauksia.